ddrg/super_eurlex huggingface dataset:
PRILOGA

Država članica Oznaka vrste Oznaka območja Ime vrste Ime območja Začetna kvota za obdobje od 1. julija 2019 do 30. junija 2020 (v kilogramih) Dovoljeni iztovori za obdobje od 1. julija 2019 do 30. junija 2020 (celotna prilagojena količina v kilogramih) (1) Celotni ulov za obdobje od 1. julija 2019 do 30. junija 2020 (količina v kilogramih) Poraba kvote, povezana z dovoljenimi iztovori (v %) Prelov, povezan z dovoljenimi iztovori (količina v kilogramih) Množilni količnik (2) Dodatni množilni količnik (3) (4) Neporavnani odbitki iz prejšnjih let (5) (količina v kilogramih) Odbitki, ki se uporabijo za obdobje od 1. julija 2020 do 30. junija 2021 (količina v kilogramih) PT ANE 9/3411 sardon območji ICES 9 in 10; vode Unije območja CECAF 34.1.1 5 343 000 3 779 330 3 858 005 102,08 78 675 / / / 78 675

(1) Kvote, ki so na voljo državi članici v skladu z Uredbo (EU) 2019/124 po upoštevanju izmenjav ribolovnih možnosti v skladu s členom 16(8) Uredbe (EU) št. 1380/2013 Evropskega parlamenta in Sveta o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22), prenosa kvot iz leta 2018 v leto 2019 v skladu s členom 4(2) Uredbe Sveta (ES) št. 847/96 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (UL L 115, 9.5.1996, str. 3) in členom 15(9) Uredbe (EU) št. 1380/2013 ali ponovne dodelitve in odbitka ribolovnih možnosti v skladu s členoma 37 in 105 Uredbe (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).

(2) Kot določa člen 105(2) Uredbe (ES) št. 1224/2009. Odbitek, ki je enak prelovu * 1,00, se uporablja v vseh primerih prelova, ki je enak ali manjši od 100 ton.

(3) Kot je določeno v členu 105(3) Uredbe (ES) št. 1224/2009 in če obseg prelova presega 10 %.

(4) Črka ‚A‘ pomeni, da se uporablja dodatni množilni količnik 1,5, ker je država članica v prejšnjih dveh letih večkrat zapored presegla svojo kvoto. Črka ‚C‘ pomeni, da se uporablja dodatni množilni količnik 1,5, ker za stalež velja večletni načrt.

(5) Preostale količine iz prejšnjih let.
(1)

Naravne nesreče ali slabe vremenske razmere že več let povzročajo vedno večjo škodo pri proizvodnji sadja in zelenjave v Uniji. Leta 2017 je bil uporabljen Solidarnostni sklad Evropske unije, ki je bil ustanovljen z Uredbo Sveta (ES) št. 2012/2002 (2), Latvija pa je prejela posebno pomoč za odpravo škode, ki so jo poleti in jeseni leta 2017 povzročile hude poplave. Leta 2018 je bil zaradi močnega deževja in poplav v nekaterih delih Unije (Estonija, Latvija, Litva in Finska) z Izvedbeno uredbo Komisije (EU) 2018/108 (3) odobren nujni ukrep v obliki pomoči za kmete. Spomladi 2021 je v nekaterih regijah več držav članic (zlasti v Španiji, Franciji in Italiji) in pri nekaterih proizvodih (breskvah, nektarinah, jabolkih in drugih) prišlo do hude zmrzali. Zato je bilo izgubljene več kot 50 % proizvodnje.
(6)

V zvezi s tem je Evropski center za preprečevanje in obvladovanje bolezni 24. novembra 2021 objavil hitro oceno tveganja trenutnih epidemioloških razmer v zvezi s SARS-CoV-2, napovedi za praznično obdobje ob koncu leta in strategije za odzivanje v EU/EGP (2), v katerih je izpostavil, da novi dokazi kažejo na kratkoročno znatno povečanje zaščite pred okužbo in težjim potekom bolezni po poživitvenem odmerku v vseh starostnih skupinah. Po mnenju Evropskega centra za preprečevanje in obvladovanje bolezni bi morale države članice Unije in države EGP nujno razmisliti o poživitvenem odmerku za osebe, stare 40 let in več, ki bi bil namenjen najranljivejšim in starejšim, države pa bi lahko razmislile tudi o poživitvenem odmerku za vse odrasle, stare18 let in več, vsaj šest mesecev po zaključeni primarni seriji cepljenja, ki bi povečal njihovo zaščito pred okužbo zaradi zmanjšanja imunosti, kar bi lahko zmanjšalo prenos virusa med prebivalstvom ter preprečilo dodatne hospitalizacije in smrti.
Od julija 2020 je na visokem vojaškem položaju kot generalpodpolkovnik kongovskih oboroženih sil (FARDC) in poveljnik vojaškega oporišča v Kitoni v provinci Osrednji Kongo. Zaradi svojih funkcij nosi odgovornost za kršitve človekovih pravic, ki so jih nedavno zagrešile FARDC.

Ilunga Kampete je bil do aprila 2020 kot poveljnik republikanske garde (GR) odgovoren za njene enote na terenu, ki so bile septembra 2016 v Kinšasi vpletene v nesorazmerno uporabo sile in surovo represijo.

Kot namestnik načelnika štaba FARDC, odgovoren za operacije in obveščevalne dejavnosti od julija 2018 do julija 2020, in zaradi visokih dolžnosti generalnega inšpektorja FARDC od julija 2020 nosi odgovornost za kršitve človekovih pravic, ki so jih nedavno zagrešile FARDC.

Bivši poveljnik prvega obrambnega območja kongovskih oboroženih sil (FARDC), ki so bile udeležene pri nesorazmerni uporabi sile in surovi represiji septembra 2016 v Kinšasi.

Ferdinand Ilunga Luyoyo je bil kot poveljnik protiizgredne enote kongovske nacionalne policije (PNC), imenovane Légion Nationale d’Intervention, do leta 2017 in poveljnik enote, pristojne za varovanje institucij in visokih uradnikov v PNC, do decembra 2019 odgovoren za nesorazmerno uporabo sile in surovo represijo septembra 2016 v Kinšasi in nosi odgovornost za kršitve človekovih pravic, ki jih je naknadno zagrešila PNC.

Oktobra 2018, ko je bil na tem položaju, so policisti ustrahovali novinarje in jim odvzeli prostost, potem ko so ti objavili vrsto člankov o protipravni prilastitvi obrokov hrane, ki so bili namenjeni policijskim kadetom. Célestin Kanyama je imel vlogo v teh dogodkih.

5

John NUMBI

Tudi John Numbi Banza Tambo; John Numbi Banza Ntambo; Tambo Numbi Datum rojstva: 16.8.1962 Kraj rojstva: Jadotville-Likasi-Kolwezi, DR Kongo Državljanstvo: DR Kongo Naslov: 5, avenue Oranger, Kinshasa/Gombe, DR Kongo Spol: moški

John Numbi je bil od julija 2018 do julija 2020 generalni inšpektor kongovskih oboroženih sil (FARDC). Kot tak nosi odgovornost za kršitve človekovih pravic, ki so jih zagrešile FARDC med julijem 2018 in julijem 2020, med drugim za nesorazmerno nasilje, ki so ga pripadniki FARDC pod njegovim neposrednim vodstvom od junija do julija 2019 izvajali nad nezakonitimi rudarji. John Numbi je torej sodeloval pri načrtovanju, vodenju ali storitvi dejanj, ki pomenijo hudo kršitev ali zlorabo človekovih pravic v DR Kongo. John Numbi je bil do začetka leta 2021 še vedno na vplivnem položaju v FARDC, zlasti v Katangi, kjer so poročali o hudih kršitvah človekovih pravic, ki so jih zagrešile FARDC. John Numbi še vedno predstavlja nevarnost za človekove pravice v DR Kongo, zlasti v Katangi.
(2)

Komisija mora redno in najmanj vsakih pet let prilagajati seznam snovi, ki jih je treba vključiti, ter njihovo razvrstitev v kategorije izdelkov in kemijske razrede, kot je navedeno v Prilogi III k Uredbi (ES) št. 1185/2009. Ker je bil seznam nazadnje posodobljen leta 2017 z Uredbo Komisije (EU) 2017/269 (2), je treba seznam iz Priloge k navedeni uredbi posodobiti, da bo zajemal leta od 2021 do 2024.
(2)

Z Izvedbeno uredbo Komisije (EU) 2021/52 (3) je bilo podaljšano obdobje odobritve aktivnih snovi dimoksistrobin, mekoprop-P, metiram, oksamil in piraklostrobin do 31. januarja 2022, obdobje odobritve aktivnih snovi benfluralin, fluazinam, flutolanil in mepikvat pa do 28. februarja 2022.
UREDBA KOMISIJE (EU) 2021/1973

z dne 12. novembra 2021

o popravku nemške različice Uredbe (EU) št. 142/2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (Uredba o živalskih stranskih proizvodih) (1) in zlasti prvega in tretjega pododstavka člena 41(3) ter točke (a) prvega pododstavka člena 42(2) Uredbe,

ob upoštevanju naslednjega:

(1) Nemška jezikovna različica Uredbe Komisije (EU) št. 142/2011 (2) vsebuje napako v točki (1)(b)(i) Priloge XII v zvezi z zahtevami za uvoz in tranzit vmesnih proizvodov, namenjenih proizvodnji medicinskih pripomočkov, in vitro diagnostičnih medicinskih pripomočkov in laboratorijskih reagentov.

(2) Nemško jezikovno različico Uredbe (EU) št. 142/2011 bi bilo zato treba ustrezno popraviti. Druge jezikovne različice te napake ne vsebujejo.

(3) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 12. novembra 2021 Za Komisijo predsednica Ursula VON DER LEYEN

(1) UL L 300, 14.11.2009, str. 1.

(2) Uredba Komisije (EU) št. 142/2011 z dne 25. februarja 2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo (UL L 54, 26.2.2011, str. 1).
(3)

Sporazum o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (v nadaljnjem besedilu: Sporazum) (3) je bil v imenu Unije podpisan 29. decembra 2020. Začasno se je uporabljal od 1. januarja 2021 do 30. aprila 2021 in je uradno začel veljati 1. maja 2021.
(16)

Vložnik in industrija Unije sta bila obveščena o bistvenih dejstvih in premislekih, na podlagi katerih se je štelo za primerno, da se stopnja protidampinške dajatve, ki se uporablja za sodelujoče družbe, ki niso bile vključene v vzorec iz prvotne preiskave, odobri družbi Liling Taichang Ceramic Co., Ltd.
(1)

Da bi se zagotovili povezljivost med Unijo in Združenim kraljestvom Velika Britanija in Severna Irska (v nadaljnjem besedilu: Združeno kraljestvo) po koncu prehodnega obdobja iz člena 126 Sporazuma o izstopu Združenega kraljestva iz Evropske unije in Evropske skupnosti za atomsko energijo (2) ter neprekinjenost obratovanja prevoznikov v železniškem prometu s sedežem v Združenem kraljestvu, ki jim je Združeno kraljestvo izdalo licenco in obratujejo prek stalne povezave pod Rokavskim prelivom, je bilo z Uredbo (EU) 2020/2222 Evropskega parlamenta in Sveta (3) do 30. septembra 2021 podaljšano obdobje veljavnosti licenc, ki jih je Združeno kraljestvo na podlagi Direktive 2012/34/EU Evropskega parlamenta in Sveta (4) izdalo prevoznikom v železniškem prometu s sedežem na svojem ozemlju, ter obdobje veljavnosti varnostnih spričeval, ki jih je tem prevoznikom na podlagi Direktive 2004/49/ES Evropskega parlamenta in Sveta (5) izdala medvladna komisija, ustanovljena na podlagi člena 10 Pogodbe med Združenim kraljestvom Velika Britanija in Severna Irska ter Francosko republiko o gradnji in upravljanju stalne povezave pod Rokovskim prelivom s strani zasebnih koncesionarjev, ki je bila podpisana 12. februarja 1986 v Canterburyju (v nadaljnjem besedilu: pogodba iz Canterburyja).
(6)

V skladu s členom 18(7), točka (g), Uredbe (EU) 2017/625 mora Komisija sprejeti posebna pravila za izvajanje uradnega nadzora, kar zadeva merila in pogoje za določitev primerov v zvezi s pektinidami, morskimi polži in morskimi kumarami, v katerih se pridelovalna območja in območja za ponovno nasaditev ne smejo razvrstiti. Morske kumare so razred debla iglokožcev (Echinodermata). Iglokožci na splošno niso precejevalci. Zato je tveganje, da bi tovrstne živali kopičile mikroorganizme, povezane s fekalno onesnaženostjo, majhno. Poleg tega niso bile sporočene epidemiološke informacije, na podlagi katerih bi lahko sklepali, da so z iglokožci, ki niso precejevalci, povezana tveganja za javno zdravje. Zato bi bilo treba možnost odstopanja od zahteve za razvrstitev pridelovalnih območij in območij za ponovno nasaditev iz člena 18(7), točka (g), Uredbe (EU) 2017/625 razširiti na vse iglokožce, ki niso precejevalci, na primer na tiste, ki spadajo v razred Echinoidea, in ne bi smela biti omejena le na morske kumare. Iz istega razloga bi bilo treba pojasniti, da se pogoji za razvrstitev in spremljanje pridelovalnih območij in območij za ponovno nasaditev, ki jih določi Komisija, uporabljajo za žive školjke, iglokožce, plaščarje in morske polže, razen za tiste morske polže in iglokožce, ki niso precejevalci. Terminologijo iz člena 18(6), (7) in (8) Uredbe (EU) 2017/625 bi bilo treba v skladu s tem prilagoditi.
IZVEDBENA UREDBA KOMISIJE (EU) 2021/1450

z dne 3. septembra 2021

o spremembi Izvedbene uredbe (EU) št. 540/2011 glede obdobij odobritve aktivih snovi akrinatrin in prokloraz

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,

ob upoštevanju naslednjega:

(1) Del A Priloge k Izvedbeni uredbi Komisije (EU) št. 540/2011 (2) določa aktivne snovi, ki se štejejo za registrirane v skladu z Uredbo (ES) št. 1107/2009.

(2) Obdobji odobritve aktivnih snovi akrinatrin in prokloraz sta bili podaljšani od 31. decembra 2021 do 31. decembra 2023 z Izvedbeno uredbo Komisije (EU) 2019/291 (3).

(3) Vlogi za obnovitev odobritve navedenih aktivnih snovi sta bili vloženi v skladu s členom 1 Izvedbene uredbe Komisije (EU) št. 844/2012 (4). Vendar sta vlagatelja za aktivni snovi akrinatrin in prokloraz potrdila, da ne podpirata več vlog za obnovitev odobritve.

(4) Glede na cilj prvega odstavka člena 17 Uredbe (ES) št. 1107/2009 podaljšanji obdobij odobritve za navedeni aktivni snovi, določeni z Izvedbeno uredbo (EU) 2019/291, nista več upravičeni. Zato je primerno določiti, da odobritvi akrinatrina in prokloraza prenehata veljati na dan, ko bi prenehali veljati brez podaljšanja.

(5) Izvedbeno uredbo (EU) št. 540/2011 bi bilo zato treba ustrezno spremeniti.

(6) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 3. septembra 2021 Za Komisijo predsednica Ursula VON DER LEYEN

(1) UL L 309, 24.11.2009, str. 1.

(2) Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).

(3) Izvedbena uredba Komisije (EU) 2019/291 z dne 19. februarja 2019 o spremembi Izvedbene uredbe (EU) št. 540/2011 glede podaljšanja obdobij odobritve aktivnih snovi 1-naftilacetamid, 1-naftilocetna kislina, akrinatrin, azoksistrobin, fluazifop–P, fluroksipir, imazalil, kresoksim-metil, oksifluorfen, prokloraz, proheksadion, spiroksamin, teflutrin in terbutilazin (UL L 48, 20.2.2019, str. 17).

(4) Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).
(3)

Poleg tega se lahko s takim sklicevanjem v nekaterih primerih zlorablja sloves kategorij ali geografskih označb žganih pijač, ki v kombinaciji z drugimi živili, ki pri njihovi proizvodnji niso potrebna ali dovoljena, izgubijo svojo naravo in se ne smejo več označevati kot take. Zaradi izstopajočega prikazovanja teh imen pri predstavitvi in označevanju žgane pijače, ki se sklicuje nanje, lahko dejansko pride do prilaščanja njihovega slovesa.
(2)

člena 5 in 6 se nadomestita z naslednjim: „Člen 5 Ciljni trg 1. V okviru postopka odobritve produkta se za vsak zavarovalni produkt opredelita ciljni trg in skupina združljivih strank. Ciljni trg se opredeli na dovolj podrobni ravni ob upoštevanju značilnosti, profila tveganja, kompleksnosti in narave zavarovalnega produkta, pa tudi njegovih dejavnikov trajnostnosti, kot so opredeljeni v členu 2(24) Uredbe (EU) 2019/2088 Evropskega parlamenta in Sveta (*1). 2. Proizvajalci lahko, zlasti v zvezi z zavarovalnimi naložbenimi produkti, opredelijo skupine strank, katerih potrebe, značilnosti in cilji na splošno niso združljivi z zavarovalnim produktom, razen kadar zavarovalni produkti upoštevajo dejavnike trajnostnosti iz odstavka 1. 3. Proizvajalci oblikujejo in tržijo le zavarovalne produkte, ki so združljivi s potrebami, značilnostmi in cilji strank, ki pripadajo ciljnemu trgu, vključno s cilji v zvezi trajnostnostjo. Proizvajalci pri presoji, ali je zavarovalni produkt združljiv s ciljnim trgom, upoštevajo raven informacij, ki so na voljo strankam, ki pripadajo navedenemu ciljnemu trgu, in njihovo finančno pismenost. 4. Proizvajalci zagotovijo, da ima osebje, ki sodeluje pri oblikovanju in pripravi zavarovalnih produktov, potrebne spretnosti, strokovno znanje in izkušnje, da ustrezno razume prodajane zavarovalne produkte ter interese, cilje, vključno s cilji v zvezi trajnostnostjo, in značilnosti strank, ki pripadajo ciljnemu trgu. Člen 6 Preizkušanje produktov 1. Proizvajalci svoje zavarovalne produkte ustrezno preizkusijo, vključno z analizami scenarijev, kadar je ustrezno, preden navedeni produkt dajo na trg ali ga pomembno prilagodijo ali kadar se ciljni trg pomembno spremeni. Z navedenim preizkušanjem produktov se oceni, ali zavarovalni produkt v svoji celotni življenjski dobi izpolnjuje opredeljene potrebe, cilje, vključno s cilji v zvezi s trajnostnostjo, in značilnosti strank, ki pripadajo ciljnemu trgu. Proizvajalci svoje zavarovalne produkte preizkusijo kvalitativno in, odvisno od vrste in narave zavarovalnega produkta in s tem povezanega tveganja škode za stranke, kvantitativno. 2. Proizvajalci zavarovalnih produktov ne dajo na trg, če rezultati preizkušanja produktov kažejo, da produkti ne ustrezajo opredeljenim potrebam, ciljem, vključno s cilji v zvezi trajnostnostjo, in značilnostim ciljnega trga. (*1) Uredba (EU) 2019/2088 Evropskega parlamenta in Sveta z dne 27. novembra 2019 o razkritjih, povezanih s trajnostnostjo, v sektorju finančnih storitev (UL L 317, 9.12.2019, str. 1).“;"
(5)

Da bi se odpravila neskladnost med obveznostmi v zvezi z označevanjem tipiziranih žganih pijač, ki izhajajo iz členov 10(2) in 13(3) Uredbe (EU) 2019/787, ter zagotovile pravna varnost za proizvajalce žganih pijač in informacije, do katerih so potrošniki upravičeni, je zato primerno pojasniti posebne določbe o označevanju, ki se uporabljajo za tipizirane žgane pijače, vključno s tistimi, ki so pridobljene iz kombinacije žganih pijač, ki spadajo pod različne geografske označbe, ali iz kombinacije žganih pijač, ki spadajo pod geografsko označbo, in žganih pijač, ki ne spadajo pod nobeno geografsko označbo. Treba je spremeniti tudi člena 3(3) in 10(7) navedene uredbe, ki se nanašata na te posebne določbe o označevanju.
(4)

Ker stalne motnje v dobavni verigi in proizvodnji, ki jih je povzročila pandemija COVID-19, še vedno povzročajo zamude pri proizvodnji in dajanju na trg mehanizacije, opremljene z drugimi kategorijami motorjev (in sicer motorji v razponu moči večji ali enaki 56 kW in manjši od 130 kW ter z močjo večjo ali enako 300 kW), ki so skladni z manj strogimi mejnimi vrednostmi emisij od tistih za stopnjo V, je zelo verjetno, da se proizvajalci originalne opreme ne bodo mogli držati rokov 30. junij 2021 in 31. december 2021 iz Uredbe (EU) 2016/1628 za proizvodnjo in dajanje mehanizacije, opremljene s temi motorji, na trg, ne da bi ti proizvajalci utrpeli resno gospodarsko škodo.
(2)

Združeno kraljestvo je 1. februarja 2020 izstopilo iz Evropske unije in Evropske skupnosti za atomsko energijo. V skladu s prehodnim obdobjem iz člena 126 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo se je pravo Unije z 31. decembrom 2020 za Združeno kraljestvo in v njem prenehalo uporabljati.
(3)

Izdelek, ki ga zadeva morebitno izogibanje, so tkane in/ali šivane tkanine iz rovinga in/ali preje iz brezkončnih steklenih vlaken, z drugimi elementi ali brez njih, razen izdelkov, ki so impregnirani ali predhodno impregnirani, in razen tkanin z odprto mrežno strukturo z velikostjo celice več kot 1,8 mm po dolžini in širini ter težo več kot 35 g/m2, uvrščene na dan začetka veljavnosti Izvedbene uredbe Komisije (EU) 2020/776 (2) pod oznake KN ex 7019 39 00, ex 7019 40 00, ex 7019 59 00 in ex 7019 90 00 (oznake TARIC 7019390080, 7019400080, 7019590080 in 7019900080) ter s poreklom iz Ljudske republike Kitajske in Egipta (v nadaljnjem besedilu: zadevni izdelek). Za ta izdelek se uporabljajo trenutno veljavni ukrepi.
(22)

V skladu s postopkom, določenim v sporazumih o odnosih z Norveško na področju ribištva, in v skladu s Sporazumom o trgovini in sodelovanju je Unija opravila tristranska posvetovanja z Združenim kraljestvom in Norveško ter dvostranska posvetovanja z Norveško o ribolovnih pravicah za staleže. Ribolovne možnosti za trsko v Severnem morju bi bilo treba določiti, da se zagotovijo enaki konkurenčni pogoji za gospodarske subjekte Unije in obnovitev navedenega staleža. V skladu s postopkom, določenim v Sporazumu o trajnostnem partnerstvu v ribiškem sektorju med Evropsko unijo na eni strani in vlado Grenlandije in vlado Danske na drugi strani in izvedbenemu protokolu k navedenemu sporazumu, je skupni odbor določil stopnjo ribolovnih možnosti, ki so v letu 2021 Uniji na voljo v grenlandskih vodah. Zato je treba te ribolovne možnosti vključiti v to uredbo.
(3)

Ker ECB zdaj zbira nadomestila za nadzor šele po začetku poslovnega leta odbora, lahko najnovejše podatke odboru posreduje šele naknadno. Zato roki, določeni v Delegirani uredbi (EU) 2017/2361 za posredovanje podatkov ECB odboru, odboru ne omogočajo več izračuna in vnaprejšnjega pobiranja posameznih letnih prispevkov, ki jih je treba zbrati v danem poslovnem letu. Da se ohrani skladnost med sistemom odbora za vnaprejšnje zaračunavanje prispevkov in novo ureditvijo ECB ter da se odboru omogoči, da še naprej izračunava in vnaprej zbira letne prispevke, je treba spremeniti roke za posredovanje podatkov in izdajo obvestil o prispevkih v skladu z Delegirano uredbo (EU) 2017/2361. Ker je rok, do katerega mora ECB zaračunati nadomestila za nadzor, konec junija vsako leto, bi moral biti odbor upravičen do pobiranja predplačil za prispevke za kritje odhodkov za del poslovnega leta pred navedenim datumom. Da bi se čim bolj zmanjšalo upravno breme za zadevne subjekte in skupine ter odbor, bi bilo treba obroke pobirati le od subjektov in skupin, za katere je neposredno odgovoren odbor.